ཡཱཾ ཡང་གསང་ཐུགས་ཐིག་ཆ་ལག་ལས༔ དགྲ་བླའི་
རྒྱལ་པོའི་བསང་མཆོད་བཞུགསཿ
ཁྲག་འཐུང་དྲག་པོའི་སྐུ་ལ་འདུད༔ འཛམ་གླིང་ཟོ་དོར་ཀུན་གྱི་གཙོ གཏེར་གྱི་སྲུང་མ་དམ་ཚིག་ཅན༔ གཉན་
གྱི་རྒྱལ་པོ་འཁོར་དང་བཅས༔ བསང་མཆོད་བྱ་བའི་རིམ་པ་ནི༔ ཤིང་རྩི་ཕྱེ་མར་སྨན་སྤོས་བསྲེགས༔ ཟས་སྣ་གསེར་
སྐྱེམས་ཕུད་རྒོད་བཤམས༔ ལྟ་བ་གྱད་ཀྱི་ངར་ལྡན་པས༔ རཾ་ལས་མེ་བྱུང་མ་དག་བསྲེགསཿ ཨ་
ལས་རླུང་གིས་མི་གཙང་གཏོར༔ ཁཾ་ལས་ཆུ་ཡིས་དྲི་མ་བཀྲུས༔ རཾ་ཡཾ་ཁཾ ལན་
།
།
34

ཡང་གསང་ཐུགས་ཐིག་བསང་གི་སྐོར།
གསུམ སླར་ཡང་ཨོཾ་དཀར་ཨཱཿདམར་དང༔ ཧཱུཾ་མཐིང་འོད་དུ་ཞུ་བ་ལས༔ བསང་
མཆོད་འདོད་ཡོན་ལྔ་ལྡན་སྤྲིནཿ རྫས་རྣམས་ཡེ་ཤེས་བདུད་རྩིར་གྱུར༔ ཨོཾ་ཨཱཿཧཱུྃ་
ཧ་ཧོ་ཧྲཱིཿ ལན་བདུན་ནམ་མཁའ་མཛོད་ཀྱི་སྔགས་རྒྱས་བརླབས༔ ཀྱེ་ཀྱེ འཛམ་གླིང་སྲིད་པ་
གསུམ་ལ་དབང་བསྒྱུར་བའི༔ ཟུར་ཕུད་ལྔ་ལྡན་གཉན་ཆེན་གཏུམ་པོའི་སྲས༔ མཆོད་
བསྟོད་དྲེགས་པའི་དཀྱིལ་འཁོར་ཆེན་པོ་རུ༔ དབང་བསྐུར་དམ་ལ་བཞག་པའི་ཐ་
ཚིག་ཅན༔ ཡབ་ཆེན་གཉན་གྱི་རྒྱལ་པོ་ཐོད་པ་རྩལ༔ བཻཌཱུའི་མདོག་ལྡན་ཟབ་བེར་
དགུ་བརྩེགས་གསོལཿ༔ ཕྱག་གཡས་བ་དན་གཡོན་པས་གཏེར་སྒྲོམ་འཛིན༔ རིན་
ཆེན་པྲོག་ཞུ་དགོས་འདོད་ཀུན་འབྱུང་གསོལ༔ གཡུ་འབྲུག་བཅིབས་ཤིང་སྟོང་གསུམ་
སྐད་ཅིག་བསྐོར༔ བཙུན་མོ་མཁའ་འགྲོ་ལྷ་གཉན་ཀླུ་མོ་བཞི༔ སྲས་མཆོག་འོད་
ལྡན་བཞི་དང་ཡབ་སྲས་བརྒྱད༔ གསང་བ་ཐུགས་ཀྱི་བློན་པོ་མཐུ་ལྡན་བཞི༔ ནང་
བློན་མཆེད་བརྒྱད་བར་བློན་བཅུ་དྲུག་དང༔ ཕྱི་བློན་སོ་གཉིས་བཀའ་འཁོར་བྱེ་བ་
འབུམ༔ བཀའ་ཉན་ཀླུ་ཡི་དམག་ཚོགས་དུང་ཕྱུར་བདུན༔ སྲིད་དང་ཞི་བའི་མགྲོན་
ལ་གཤེགས་སུ་གསོལཿ༔ དྷ་ཤ་གྷི་ཝ་སརྦ་ས་མ་ཡཱ་ཛ་ཛཿ རིན་ཆེན་ཟ་འོག་བཀྲམ་
པའི་ཁྲི་ལ་བཞུགསཿ༔ འཁོར་བཅས་དགྱེས་པ་བསྐྱེད་ལ་བརྩེ་བར་དགོངས༔ རྣལ་
འབྱོར་མོས་གདུང་ཡིད་བརྩེས་མཆོད་ཅིང་བསྟོད༔ སྔོན་གྱི་གཡར་དམ་ཐ་ཚིག་དྲན་
པར་གྱིས༔ བྷཾ༔ ཡུམ་ཆེན་འབྱུང་བ་ལྔ་ཡིས་སྤྲུལ་སྐྱར་བའི༔ བྱིན་ཟའི་དྭངས་མ་
འདོད་ཡོན་ལྔ་ལྡན་གྱི༔ དུད་པ་ཕུན་ཚོགས་ས་བླའི་གནས་ཀུན་ཁྱབ༔ ཟེགས་མ་
འདོད་ཡོན་ལོངས་སྤྱོད་ཆར་འབེབ་ཅིང༔ དྲི་མཆོག་ཉེས་པའི་སྐྱོན་ཀུན་ཡོངས་སེལ་
35

མདོ་མཁྱེན་བརྩེའི་གསུང་འབུམ།
རང་རང་ཡིད་ལ་
བའི༔ དངོས་གྲུབ་ཀུན་འབྱུང་བྱིན་རླབས་བསང་མཆོད་ཕུལ༔ དཀར་གསུམ་མངར་
གསུམ་འབྲུ་སྣ་ལྡག་གཞིབ་དང༔ ཤ་ཁྲག་རུས་གསུམ་དྲག་པོ་དམར་གྱི་རྫས༔ ཇ་
ཆང་འོ་ཞོ་ཞིམ་མངར་བཏུང་བའི་ཚོགས༔ མགྲོན་རིགས་དགྱེས་པ་སྐོང་བའི་བདུད་
རྩིའི་མཚོ༔ གཞན་ཡང་ཡིད་སྤྲུལ་མཆོད་པས་འཇིག་རྟེན་ཁྱབ༔
གང་འདོད་འཛད་མེད་གཏེར༔ འཛམ་གླིང་དྲེགས་ཚོགས་ཡོངས་ཀྱི་སྲོག་གི་བདག
གཉན་གྱི་སྲས་པོ་རྡོ་རྗེ་དྲག་པོ་རྩལ༔ བརྔན་ནོ་མཆོད་དོ་དྲི་ཞིམ་དུད་པས་བསངཿ
ཡུམ་ཆེན་མཁའ་འགྲོ་སྲིད་གསུམ་དབང་བསྒྱུར་མཿ༔ ལྷ་སྨན་ཆེན་མོ་གཡུ་ཡི་སྒྲོལ་
མ་དང༔ ཀླུ་ཡི་རྒྱལ་མོ་དགོས་འདོད་ཀུན་འབྱུང་མ༔ གཉན་གྱི་རྒྱལ་མོ་སྲིད་གསུམ་
སྲོག་འཕྲོག་མ༔ བསང་ངོ་བརྔན་ནོ་དྲི་ཞིམ་དུད་པས་བསང༔ སྲས་མཆོག་དྲེགས་
པའི་གཙོ་བོ་གཡུ་འོད་འབར༔ ཞིང་ཁམས་དབང་སྒྱུར་འོད་ལྡན་འབར་བ་རྩལ༔ འཇིག་
རྟེན་དབང་བསྒྱུར་འོད་འབར་དྲག་རྩལ་ལྡན༔ ཡིད་བཞིན་དབང་རྒྱལ་དགོས་འདོད་
ཀུན་འབྱུང་གཏེར༔ བརྔན་ནོ་མཆོད་དོ་དྲི་ཞིམ་དུད་པས་བསང༔ གོང་ནོན་བྱིན་རླབས་
ལྷ་གསུམ་གསང་བློན་བཞི༔ ནང་བློན་གཏེར་མཛོད་ལས་ཀྱི་གཉེར་ཁ་འཛིན༔ བར་
བློན་རྣམ་བཞིའི་ཕྲིན་ལས་བྱ་ར་བྱེད༔ ཕྱི་བློན་འཛམ་གླིང་དབང་བསྒྱུར་མཐུ་བོ་ཆེ༔
བརྔན་ནོ་མཆོད་དོ་དྲི་ཞིམ་དུད་པས་བསང༔ སྤྲུལ་པའི་ལྷ་གཉན་ཀླུ་ཡི་དམག་དཔུང་
དང༔ བཀའ་ཡི་འཁོར་ཚོགས་བྱེ་བ་འབུམ་སྡེར་བཅས༔ འཛམ་གླིང་དྲེགས་པ་སྡེ་
བརྒྱད་ཟོ་དོར་ཀུན༔ དཀར་ཕྱོགས་སྐྱོང་ཞིང་དམ་ལ་གནས་པའི་ཚོགསཿ བརྔན་
ནོ་མཆོད་དོ་དྲི་ཞིམ་དུད་པས་བསངཿ དྲི་ཞིམ་འདོད་ཡོན་ལྔ་ལྡན་དུད་སྤྲིན་གྱིསཿ
36

ཡང་གསང་ཐུགས་ཐིག་བསང་གི་སྐོར། ཇ༽
མ་དག་ཉེས་པའི་ཚོགས་ཀུན་བསང་གྱུར་ཅིག༔ ཟས་སྣ་ཤ་ཁྲག་སྐྱེམས་དང་སྤྱན་
གཟིགས་ཀྱིས༔ བརྔན་ནོ་འབུལ་ལོ་དགྱེས་པ་སྐོང་གྱུར་ཅིག༔ མངའ་གསོལ་དཔང་
བསྟོད་བཀྲག་མདངས་གཟི་བྱིན་བསྐྱེད༔ མཐུ་སྟོབས་རྫུ་འཕྲུལ་དཔའ་རྩལ་སྟོབས་
ཤུགས་ལྡན༔ འཇིགས་མེད་རྡོ་རྗེའི་གོ་ཆ་སྲ་བརྟན་ཤོག༔ ཧྲི༔ སྔོན་ཚེ་རྡོ་རྗེ་འཆང་
དང་ཧེ་རུ་ཀཿ༔ གསང་བའི་བདག་པོ་ཕྱག་ན་རྡོ་རྗེ་ཡིས༔ མཆོད་བསྟོད་དྲེགས་པའི་
དཀྱིལ་འཁོར་ཆེན་པོ་རུ༔ དབང་བསྐུར་མིང་བཏགས་ཐ་ཚིག་དྲན་པར་གྱིས༔ བར་
དུ་དཔལ་གྱི་བསམ་ཡས་མཆིམས་ཕུ་དང དབུ་རྩེ་རིགས་གསུམ་ཧས་པོ་རིའི་རྩེ་
མོར༔ པདྨ་ཐོད་ཕྲེང་རྡོ་རྗེ་དྲག་རྩལ་གྱིས༔ དབང་བསྐུར་རྡོ་རྗེའི་དམ་ནོད་དྲན་པར་
གྱིས ཐ་མ་འོད་གསལ་སྒྱུ་མའི་གྲོང་ཁྱེར་དུ༔ ཡང་གསང་ཐུགས་ཐིག་དཀྱིལ་
འཁོར་ཞལ་ཕྱེས་ཚེ༔ ཨ་ཙར་དམར་པོ་ཆགས་པའི་རྡོ་རྗེ་དང༔ རྡོ་རྗེ་རྣལ་འབྱོར་མ་
ཡི་ཐ་ཚིག་བཞིན༔ པདྨའི་རིང་ལུགས་བསྟན་པ་སྐྱོང་པ་དང༔ ཡང་གསང་ཐིག་ལེ་
སྐོར་གསུམ་གཉེར་ཁ་སྲུང༔ གསང་སྔགས་སྦྱོར་སྒྲོལ་ཨ་ཏིའི་འགྲོ་དོན་སྤེལ༔ མཆོག་
འཛིན་ལོག་ལྟ་དུག་ལྔའི་བསྟན་པ་བསྣུབས༔ ལེགས་སྨོན་དད་དམ་ལྡན་པའི་སྡོང་
གྲོགས་མཛོད༔ དམ་ཉམས་ལོག་ལྟ་སྐུར་འདེབས་སྲོག་དབུགས་ལོངསཿ ཁྱད་
པར་ཁྱོད་ལ་ལས་ཀྱི་གཉེར་གཏད་པ༔ རྡོ་རྗེ་སློབ་དཔོན་ཐུགས་ཀྱི་བཞེད་དོན་སྒྲུབསཿ
བདག་ཅག་དམ་ལྡན་ཚོགས་ཀྱི་སྲུང་མ་གྱིས༔ ལས་ཀྱིས་འབྲེལ་བའི་དམ་ལྡན་བུ་
བཞིན་སྐྱོང༔ ཡིད་ལ་བརྣག་པའི་སྡང་དགྲ་བསམ་ངན་ཅན༔ སྲོག་ཆོད་དབུགས་
ལོངས་བསོད་ནམས་ལོངས་སྤྱོད་ཀུན༔ ཁྱོད་ཀྱི་ཟས་སྐལ་གཏད་དོ་མ་ཤོར་ཅིགཿ
37

མདོ་མཁྱེན་བརྩེའི་གསུང་འབུམ།
ལོ་ཟླ་ཞག་དུས་མ་འགྱངས་མྱུར་དུ་སོད༔ གསར་བྱུང་གདུག་འདྲེ་འབྱུང་པོ་ཐལ་བར་
རློགས༔ བདག་ཅག་འཁོར་བཅས་ཚེ་བསོད་དཔལ་འབྱོར་དང༔ མངའ་ཐང་ལོངས་
སྤྱོད་སྙན་གྲགས་རླུང་རྟ་སྤེལ༔ ཁམས་གསུམ་ལྷ་འདྲེ་མི་གསུམ་ཟས་ནོར་གཡངཿ
དབང་བསྡུས་བདེ་སྐྱིད་རྫོགས་ལྡན་དཔལ་ལ་སྤྱོད༔ ཞི་རྒྱས་དབང་དང་དྲག་པོའི་
ཕྲིན་ལས་སྒྲུབས༔ དགྲ་བླ་མཆོད་བསྟོད་བརྔན་ནོ་དབུ་འཕང་བསྟོད༔ བཀྲ་ཤིས་
དཔལ་འབར་འཛམ་གླིང་རྒྱན་དུ་ཤོག༔ ཀྭི་ཀྭི་བསྭོ་བསྭོ་ལྷ་རྒྱལ་ངོ་སོ་བསྟོད༔ ཟོ་
དོར་གཙོ་བོ་གཉན་གྱི་རྒྱལ་པོ་འདི པདྨའི་ལས་མཁན་གསང་སྔགས་གཏེར་སྲུང་མཆོགཿ བསྐལ་མང་གོང་ནས་
བདག་དང་ལས་ཀྱིས་འབྲེལ༔ སྲིད་གསུམ་འགྲན་ཟླ་བྲལ་བའི་ལྷ་ཡིན་ཏེ༔ ངོ་སྲུང་ཟས་ཕྱིར་མི་འབྲངས་ཐ་ཚིག་བཙནཿ༔
བསང་མཆོད་ཞོ་འཐུང་རུས་པའི་མཚོན་ཆ་འདི༔ ངུར་མོ་ཆུ་ལོ་དབོ་ཟླའི་ཚེས་བཅུ་ལ༔ གཉན་གྱི་རྒྱལ་པོས་གཟུགས་
བསྟན་བསྐུལ་བ་དང༔ ཌཱཀྐིའི་བཀའ་བྱུང་དབང་མོས་རྟེན་འབྲེལ་བསྒྲིགས༔ འོད་དཀར་ཉ་རྒྱས་ཡར་ཚེས་དགེ་བ་ལ༔
ཁྲག་འཐུང་ལས་ཀྱི་རྡོ་རྗེའི་གསང་མཛོད་བརྡོལ༔ ཡང་གསང་ཐིག་ལེ་སྐོར་གསུམ་ཆ་ལག་གོ༔ དམ་མེད་ཉམས་སུ་
བླངས་ན་སྲོག་ལ་བསྡིགཿ༔ དམ་ལྡན་སྲོག་ལྟར་བསྲུང་བའི་སྐལ་བར་ཤོག༔ ཡི་གེའི་འདུ་བྱེད་རིག་པའི་ཡེ་ཤེས་བགྱིས༔
དགེ་ལེགས་འཕེལ། །
38

ཡང་གསང་ཐུགས་ཐིག་ ཁསང་ ་གི་སྐོར།